১৮ এপ্রিল, সিনহুয়া : মালয়েশিয়ার সাবেক প্রধানমন্ত্রী মাহাথির মোহাম্মদ দেশটির আসন্ন সংসদ নির্বাচনে রিসোর্ট দ্বীপ লাংগকাই এলাকা থেকে নির্বাচন করবেন। আগামী ৯ মে অনুষ্ঠিত হতে যাওয়া নির্বাচনকে সামনে রেখে বিরোধী জোট পাকাতান হারাপান মাহাথিরের প্রার্থিতা ঘোষণা করে। ৯২ বছরের মাহাথির মালয়েশিয়ায় ২১ বছর প্রধানমন্ত্রীর দায়িত্বে ছিলেন। কিন্তু বর্তমান প্রধানমন্ত্রী নাজিব রাজাকের সঙ্গে সম্পর্ক ছিন্নের পর মাহাথির বিরোধী জোটের সঙ্গে জড়িত হন। রাজনীতি ছেড়ে অবসরে যাওয়ার অনেক বছর পর আবার নির্বাচন করতে যাচ্ছেন তিনি।